Post Danmark Rundt 2007

Post Danmark Rundt 2007 var 17. udgave af det danske cykeletapeløb Post Danmark Rundt, der blev kørt i perioden 1.-5. august. Efter dopingproblemerne i Tour de France 2007 kort forinden var der lidt usikkerhed om løbets situation, og blandt andet meldte Vejle Kommunes borgmester ud, at løbet ikke var velkomment i byen. Det blev dog ved truslen, og løbet blev gennemført som planlagt. Det blev dog uden den danske stjerne Michael Rasmussen fra Rabobank, der blev erklæret uønsket efter afsløringerne af hans uregelmæssigheder i forbindelse med meddelelse om sine opholdssteder til UCI mm.

I stedet stillede Team CSC op som favoritter med Tour de France-rytteren og den tidligere vinder Kurt-Asle Arvesen i spidsen samt en række af holdets danske navne. Af andre kendte navne kunne nævnes Mark Cavendish og Servais Knaven fra T-Mobile samt Tom Steels og Stefano Zanini fra Predictor-Lotto.

CSC levede op til forventningerne, da Arvesen vandt kongeetapen i Vejle og dermed banede vejen for den samlede sejr. Arvesen blev derved den første i historien, der vandt løbet to gange. Italienske Enrico Gasparotto fra Liquigas blev nr. to og Breschel nr. 3 i løbet.

Hold

Etaperne

1. etape 
1. august bød på en 174,7 km lang etape fra Thisted til Aalborg.

Etapen blev afgjort i en massespurt, hvor Francesco Chicchi fra Liquigas var hurtigst foran Haedo fra Team CSC og Cavendish fra Team T-Mobile. På grund af bonussekunder fra et udbrud klemte Martin Mortensen fra Team Designa Køkken sig ind på tredjepladsen i den samlede stilling foran Cavendish.

Etaperesultat:

2. etape 
Etapen 2. august gik fra Års til Århus og var løbets længste på 196,8 km. 

Efter et langt udbrud blev det hele afgjort på rundstrækningen i Århus, hvor Matti Breschel fra Team CSC blev den første danske etapevinder siden 2002. Han vandt spurten i en lille gruppe på seks, der var få sekunder foran hovedfeltet. Enrico Gasparotto fra Liquigas og Lorenzo Bernucci fulgte efter Breschel som nr. to og tre. Breschel overtog samtidig løbets førertrøje.

Etaperesultat:

3. etape 
Løbets kongeetape 3. august, der sædvanen tro sluttede på de stejle bakker ved Vejle startede i Århus og var på 187,2 km.

Også på denne etape var der udbrud, der dog blev hentet inden afgørelsen. Til sidst slap Kurt-Asle Arvesen fra Team CSC og Lasse Brøchmann fra Glud & Marstrand fra feltet og kom i mål i den rækkefølge få sekunder inden hovedfeltet, hvis spurt blev vundet af Matti Breschel. Breschel holdt akkurat fast i løbets førertrøje, nu med Arvesen som nærmeste forfølger, to sekunder efter.

Etaperesultat:

4. etape 
Den korte etape tidligt 4. august på 95,1 km gik fra Skælskør til Ringsted.

Francesco Chicchi sikrede sig sin anden etapesejr, denne gang foran Cavendish og Breschel. Med bonussekunderne øgede Breschel sit forspring til Arvesen til fire sekunder.

Etaperesultat:

5. etape 
Løbets enkeltstart om aftenen 4. august på 12,4 km fandt sted i Næstved.

Rabobanks Rik Flens blev vinder to sekunder foran Roman Kreuziger fra Liquigas og seks sekunder foran Marco Pinotti fra Team T-Mobile. Bedste dansker blev den unge André Steensen fra Glud & Marstrand på fjerdepladsen i samme tid som Pinotti. Arvesen blev femmer i samme tid, og da Breschel sluttede et halvt minut længere tilbage, overtog Arvesen førertrøjen foran Gasparotto og Breschel.

Etaperesultat:

6. etape 

Løbets afsluttende etape 5. august gik fra Præstø til Frederiksberg og var på 175,6 km.

Etapen blev vundet af Mark Cavendish foran Haedo og Graeme Brown fra Rabobank i en massespurt. Resultatet betød ingen ændringer i toppen af stillingen, og derfor kunne Arvesen hyldes som vinder af løbet foran Gasparotto og Breschel.

Etaperesultat:

Løbets slutresultat

Samlet stilling

Pointtrøjen

Bakketrøjen

Ungdomstrøjen 
Gasparotto
Breschel
Van Den Broeck

Hold 
Team CSC, 59.29'56
Liquigas, 59.32'06
Team T-Mobile, 59.32'29

Fightertrøjen 
Jacob Nielsen, 16
René Jørgensen, 12
Clemens Frankhauser, Elk Haus – Simplon, 10

Eksterne kilder/henvisninger 
Postdanmark rundt
Rutekort

Cykelløb i 2007
2007